OŠ BANA JOSIPA JELAČIĆA

 Podgradski odvojak 1

 1 0090 Zagreb

 Tel: 01/ 3491-879

 Fax: 01/3490-664

 Email adresa: os-bana.j.jelacica@zg.t-com.hr

**PRODUŽENI BORAVAK**

Produženi boravak je neobavezan oblik odgojno –obrazovnog rada namijenjen učenicima

1. – 3. razreda koji se provodi izvan redovite nastave i ima svoje pedagoške, odgojne, zdravstvene i socijalne vrijednosti.

Dnevno trajanje produženog boravka je od 12,00 – 17,00 sati, a škole ga usklađuju s potrebama zaposlenih roditelja, te svojim organizacijskim i prostornim uvjetima. Produženi boravak škole mogu organizirati uz uvjet da imaju odgovarajući učionički i drugi prostor.

Program produženog boravka provodi se :

* Od 12,00 – 14,00 - slobodno vrijeme – ručak, odmor, boravak na svježem zraku, igra
* Od 14,00 – 17,00 – organiziran odgojno – obrazovni rad – zadaća, radionice

Prioritet u uključivanje u produženi boravak imaju :

* Djeca oba zaposlena roditelja ili zaposlenog samohranog roditelja koja koriste pravo na novčanu pomoć u sustavu socijalne skrbi
* Djeca invalida Domovinskog rata ako je drugi roditelj zaposlen
* Djeca sa teškoćama u razvoju
* Djeca bez roditelja ili zanemarenog roditeljskog staranja
* Djeca koja žive u teškim zdravstvenim i socijalnim prilikama
* Djeca koja primaju dječji doplatak

Dokumente sa dokazima o ispunjavanju navedenih uvjeta roditelji, odnosno staratelji učenika dostavljaju školi.

Ako se za uključivanje u PB javi veći broj učenika nego što škola zbog svojih prostornih uvjeta može primiti, prioritet pri uključivanju u PB škola će utvrđivat prema navedenim kriterijima.

**Za 2014. planira se jedinstven mjesečni iznos sudjelovanja roditelja učenika s prebivalištem na području Grada Zagreba u cijeni programa produženog boravka u iznosu 200,00 kuna.**

**Olakšice u plaćanju imaju roditelji učenika s prebivalištem na području Grada Zagreba za:**

- dijete invalida (100% i 90%) - oslobađa se obveze sudjelovanja u cijeni programa,

- dijete invalida (80% do 60%) - plaća 50% od iznosa sudjelovanja u cijeni programa,

- dijete invalida (50% i manje) - plaća 75% od iznosa sudjelovanja u cijeni programa,

- treće i svako daljnje dijete iste obitelji u programu produženog boravka - oslobađa se obveze sudjelovanja u cijeni programa,

- drugo dijete iste obitelji u programu produženog boravka - plaća 75% od iznosa sudjelovanja u cijeni programa – 150,00

- dijete samohranog roditelja - plaća 75 % od iznosa sudjelovanja u cijeni programa – 150, 00

- dijete čija se obitelj koristi pravom na stalnu novčanu pomoć u sustavu socijalne skrbi plaća 20 % od iznosa sudjelovanja u cijeni programa – 40,00

 Iznos sudjelovanja roditelja učenika u cijeni programa utvrđuju osnovne škole na temelju dokumentacije koju dostavljaju roditelji prije potpisivanja ugovora što ga osnovna škola sklapa s roditeljem učenika za svaku školsku godinu.

Za mjesec u kojem je učenik/ca boravio/la u školskoj ustanovi do najviše 5 dana, a izostanak je unaprijed najavljen ili kasnije opravdan, roditelj plaća 40% iznosa sudjelovanja u cijeni programa.

\*\*\*\* Cijena prehrane je 12,00 kn na dan – prehrana uključuje doručak, ručak i užinu\*\*\*

Sredstva za opremanje produženog boravka raspoređuju se na osnovi iskazanih potreba škole u okviru sredstava osiguranih u Proračunu Grada Zagreba za 2013.